Avis juridique important

|

31989D0663

89/663/EOK: Aπόφαση του Συμβουλίου της 14ης Δεκεμβρίου 1989 η οποία τροποποιεί την απόφαση 87/327/ΕΟΚ για τη θέσπιση του κοινοτικού προγράμματος δράσης σχετικά με την κινητικότητα των φοιτητών

Επίσημη Εφημερίδα αριθ. L 395 της 30/12/1989 σ. 0023 - 0027

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Δεκεμβρίου 1989 η οποία τροποποιεί την απόφαση 87/327/ΕΟΚ για τη θέσπιση του κοινοτικού προγράμματος δράσης σχετικά με την κινητικότητα των φοιτητών ( ERASMUS ) ( 89/663/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο^128,  την πρόταση της Επιτροπής,  τη γνώμη του Ευρωπαϊκού Κοινοβουλίου^(1 ),  τη γνώμη της Οικονομικής και Κοινωνικής Επιτροπής^(2 ),  Εκτιμώντας :  ότι οι θεμελιώδεις στόχοι μιας κοινής πολιτικής επαγγελματικής κατάρτισης που εξαγγέλονται στη δεύτερη αρχή της απόφασης 63/266/ΕΟΚ^(3 ) αποβλέπουν, ιδιαίτερα, στην παροχή δυνατότητας στους ενδιαφερομένους να λαμβάνουν το υψηλότερο δυνατό επίπεδο  επαγγελματικής κατάρτισης που είναι αναγκαίο για τις επαγγελματικές τους δραστηριότητες και αναφέρονται επίσης, στη διεύρυνση της επαγγελματικής κατάρτισης προκειμένου να ικανοποιηθούν οι απαιτήσεις που απορρέουν από την τεχνική πρόοδο, συνδέοντας τις  διάφορες μορφές επαγγελματικής κατάρτισης με τις οικονομικές και κοινωνικές εξελίξεις  ότι, με βάση την έκτη αρχή της εν λόγω απόφασης, εναπόκειται στην Επιτροπή να ενθαρρύνει τις άμεσες ανταλλαγές ειδικών σε θέματα επαγγελματικής κατάρτισης ώστε να τους δίνεται η δυνατότητα να γνωρίζουν και να μελετούν τα επιτεύγματα και τις νέες  εξελίξεις στις άλλες χώρες της Κοινότητας  ότι το Συμβούλιο, με την απόφαση 87/327/ΕΟΚ^(4 ), θέσπισε το ευρωπαϊκό κοινοτικό πρόγραμμα δράσης για την κινητικότητα των φοιτητών ( ERASMUS ) και ότι στο άρθρο 7 της απόφασης αυτής προβλέπεται η δυνατότητα προσαρμογής του προγράμματος αυτού  ότι το Συμβούλιο έχει θεσπίσει μέτρα προκειμένου να ενισχυθεί η τεχνολογική συνεργασία στο επίπεδο της Κοινότητας και να διατεθεί το αναγκαίο ανθρώπινο δυναμικό προς αυτό το σκοπό, ιδίως με την απόφαση 89/27/ΕΟΚ της 16ης Δεκεμβρίου 1988 για την έγκριση  της δεύτερης φάσης του προγράμματος συνεργασίας μεταξύ πανεπιστημίων και επιχειρήσεων όσον αφορά την κατάρτιση στον τομέα της τεχνολογίας ( COMETT ΙΙ ) ( 1990 - 1994)^(5 )  ότι το Συμβούλιο έχει θεσπίσει μέτρα προκειμένου να ενισχυθεί η συνεργασία και η ανταλλαγή ευρωπαίων ερευνητών,  ιδίως με την απόφαση 88/419/ΕΟΚ^(6 ) για τη θέσπιση του  προγράμματος SCIENCE και την απόφαση 89/118/ΕΟΚ^( 7 ) για τη θέσπιση του προγράμματος SPES  ότι, κατά συνέπεια, κρίνεται άσκοπο να καλύπτει και το πρόγραμμα ERASMUS παρόμοιες δραστηριότητες  ότι, με γνώμονα την απόφαση του Δικαστηρίου των Ευρωπαϊκών Κοινοτήτων της 30ής Μαΐου 1989, ενδείκνυται να διευκρινιστεί η κατάσταση, προβλέποντας ότι εφεξής το πρόγραμμα ERASMUS εμπίπτει αποκλειστικά στο πεδίο της κοινής πολιτικής επαγγελματικής  εκπαίδευσης που προβλέπει το άρθρο 128 της συνθήκης  ότι, ως συνέχεια στην έκθεση για την "Ευρώπη των πολιτών" που ενέκρινε το Ευρωπαϊκό Συμβούλιο ( 28 και 29 Ιουνίου 1985 ), η οποία τάσσεται υπέρ της διοργάνωσης ανταλλαγών σημαντικού μέρους από το συνολικό αριθμό των φοιτητών, η Επιτροπή αποβλέπει, σύμφωνα  με επιθυμία του Ευρωπαϊκού Κοινοβουλίου^(8 ), στο ότι, μέχρι το 1992, το 10^% περίπου του συνολικού αριθμού των φοιτητών στην Κοινότητα θα παρακολουθεί πανεπιστημιακά μαθήματα τα οποία θα έχουν διοργανωθεί από πανεπιστήμια σε διάφορα κράτη μέλη  ότι το Συμβούλιο στις 28 Ιουλίου 1989 εξέδωσε την απόφαση 89/489/ΕΟΚ^(9 ), για τη θέσπιση του προγράμματος LINGUA για την προώθηση της γνώσης ξένων γλωσσών καθώς και τη διδασκαλία και την εκμάθηση των ξένων γλωσσών στην Ευρωπαϊκή Κοινότητα  ότι το Συμβούλιο στις 21 Δεκεμβρίου 1988 εξέδωσε την οδηγία 89/48/ΕΟΚ^(10 ) σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευσης που πιστοποιούν επαγγελματική εκπαίδευση ελάχιστης  διάρκειας τριών ετών  ότι οι ετήσιες εκθέσεις σχετικά με την εφαρμογή του προγράμματος ERASMUS για το 1987 και το 1988 και η έκθεση για την πείρα που αποκτήθηκε από την εφαρμογή του προγράμματος κατά τα έτη 1987 έως 1989, απέδειξαν ότι το πρόγραμμα αποτελεί κατάλληλο μέσο  για την αύξηση της κινητικότητας των φοιτητών χάρη στην ουσιαστική διαπανεπιστημιακή συνεργασία εντός της Κοινότητας  ότι η υποχρέωση που ανελήφθη σε κοινοτικό επίπεδο για την προώθηση της κινητικότητας των φοιτητών δεσμεύει και τα κράτη μέλη, τα οποία καλούνται να συμβάλλουν στην προσπάθεια που απαιτείται για την επίτευξη των στόχων του προγράμματος ERASMUS,  ΑΠΟΦΑΣΙΖΕΙ :    Άρθρο 1 Η απόφαση 87/327/ΕΟΚ του Συμβουλίου τροποποιείται ως εξής :  ; ; ; 1 . ^Στο άρθρο 1 παράγραφος 2 προστίθεται το ακόλουθο κείμενο :  "Οι φοιτητές που είναι εγγεγραμμένοι στα ιδρύματα αυτά, ανεξάρτητα από τον τομέα των σπουδών τους, μέχρι και του διδακτορικού επιπέδου, έχουν το δικαίωμα να λαμβάνουν ενίσχυση στα πλαίσια του προγράμματος ERASMUS, υπό τον όρο ότι η περίοδος σπουδών στο  πανεπιστήμιο υποδοχής, η οποία συμβιβάζεται με τον κύκλο σπουδών του πανεπιστημίου προέλευσης, εντάσσεται στην επαγγελματική κατάρτιση του φοιτητή .  Το πρόγραμμα ERASMUS δεν καλύπτει δραστηριότητες έρευνας και τεχνολογικής ανάπτυξης ." 2 . ^Στο άρθρο 2 :  α ) ^Το σημείο ii ) αντικαθίσταται από το ακόλουθο κείμενο :  ii ) "να προωθήσει ευρεία και εντατική συνεργασία στον τομέα της επαγγελματικής κατάρτισης μεταξύ πανεπιστημίων σε όλα τα κράτη μέλη"  β ) ^στο σημείο iii ) διαγράφονται οι λέξεις "της εκπαίδευσης και ".  3 . ^Το άρθρο 4 αντικαθίσταται από το ακόλουθο κείμενο :  "ιΑρθρο 4 Τα ποσά που κρίνονται απαραίτητα για την εκτέλεση του προγράμματος ERASMUS, για τα τρία πρώτα έτη της πενταετίας, ανέρχονται σε 192 εκατομμύρια Ecu .  Από το δημοσιονομικό έτος 1990, οι πιστώσεις που απαιτούνται για τη χρηματοδότηση της κοινοτικής συνεισφοράς στις ενέργειες που προβλέπονται στο παράρτημα, συμπεριλαμβανομένων των μέτρων για την εξασφάλιση τεχνικής βοήθειας σε κοινοτικό επίπεδο, τον  συνεχή έλεγχο και την αξιολόγηση του προγράμματος, θα εγκρίνονται στα πλαίσια της ετήσιας διαδικασίας του προϋπολογισμού, λαμβάνοντας υπόψη τα αποτελέσματα του προγράμματος καθώς και τις νέες ανάγκες οι οποίες τυχόν θα παρουσιασθούν κατά τη διάρκεια της  εφαρμογής του .  Οι απαραίτητες πιστώσεις για τα τρία πρώτα έτη του προγράμματος θα καταλογίζονται σε μελλοντικούς προϋπολογισμούς, στα πλαίσια των σημερινών χρηματοδοτικών προβλέψεων για τα έτη 1988 - 1992, οι οποίες συμφωνήθηκαν από κοινού, από το Ευρωπαϊκό Κοινοβούλιο, το Συμβούλιο και την Επιτροπή, με τη διοργανική συμφωνία^(11 ) της 29ης Ιουνίου 1988 και της  περαιτέρω εξέλιξής τους .  Ο στόχος είναι να διατίθεται το μεγαλύτερο δυνατό μέρος των κεφαλαίων για την κινητικότητα των φοιτητών στα πλαίσια των ενεργειών 1 και 2 .  ( 12 ) ΕΕ αριθ . L 185 της 15 . 7 . 1988, σ . 33 ." 4 . ^Στο άρθρο 5, η φράση "των υπόλοιπων κοινοτικών ενεργειών που έχουν ήδη προγραμματισθεί" αντικαθίσταται από τη φράση "άλλων ενεργειών σε κοινοτικό επίπεδο ".  5 . ^Στο άρθρο 7, η ημερομηνία "31 Δεκεμβρίου 1989" αντικαθίσταται από την ημερομηνία "31 Δεκεμβρίου 1993", η δε ημερομηνία "30 Ιουνίου 1990" αντικαθίσταται από την ημερομηνία "30 Ιουνίου 1994 ".  6 . ^Το παράρτημα αντικαθίσταται από το παράρτημα της παρούσας απόφασης .  Άρθρο 2 Η παρούσα απόφαση παράγει αποτελέσματα από την 1η Ιανουαρίου 1991, εκτός από την ενέργεια 2.2 η οποία παράγει αποτελέσματα από την 1η Ιουλίου 1990 .   Βρυξέλλες, 14 Δεκεμβρίου 1989 .  Για το Συμβούλιο Ο Πρόεδρος L . JOSPIN  ( 1 ) ΕΕ αριθ . C 323 της 27 . 12 . 1989 . ( 2 ) ΕΕ αριθ . C 329 της 30 . 12 . 1989 . ( 3 ) ΕΕ αριθ . 63 της 20 . 4 . 1963 της 20 . 4 . 1963, σ . 1338/63 . ( 4 ) ΕΕ αριθ . L 166 της 25 . 6 . 1987, σ . 20 . ( 5 ) ΕΕ αριθ . L 13 της 17 . 1 . 1989, σ . 28 . ( 6 ) ΕΕ αριθ . L 206 της 30 . 7 . 1988, σ . 34.(7 ) ΕΕ αριθ . L 44 της 16 . 2 . 1989, σ . 44.(8 ) ΕΕ αριθ . C 148 της 16 . 6 . 1986, σ . 125.(9 ) ΕΕ αριθ . L 239 της 16 . 8 . 1989, σ . 24 . ( 10 ) ΕΕ αριθ . L 19 της 24 . 1 . 1989, σ . 16 .   ΠΑΡΑΡΤΗΜΑ   "ΠΑΡΑΡΤΗΜΑ ΕΝΕΡΓΕΙΑ 1  Δημιουργία και λειτουργία ευρωπαϊκού πανεπιστημιακού δικτύου 1 . ^Η Κοινότητα θα αναπτύξει περαιτέρω το ευρωπαϊκό πανεπιστημιακό δίκτυο που έχει δημιουργηθεί στα πλαίσια του προγράμματος ERASMUS, του οποίου ο ρόλος είναι να προωθήσει τις ανταλλαγές φοιτητών σε κοινοτική κλίμακα .  Το ευρωπαϊκό πανεπιστημιακό δίκτυο θα αποτελείται από τα πανεπιστήμια που έχουν συνάψει, στα πλαίσια του προγράμματος ERASMUS, συμφωνίες και έχουν διοργανώσει προγράμματα ανταλλαγής φοιτητών και διδακτικού προσωπικού με πανεπιστήμια άλλων κρατών μελών  και εξασφαλίζουν πλήρη αναγνώριση των περιόδων φοίτησης σε πανεπιστήμια άλλα από τα πανεπιστήμια προέλευσης .  Ο κύριος στόχος των διαπανεπιστημιακών συμφωνιών είναι να δοθεί στους φοιτητές ενός πανεπιστημίου η δυνατότητα να φοιτήσουν για μια πλήρως αναγνωρισμένη περίοδο σε ένα τουλάχιστον άλλο κράτος μέλος, ως τμήμα του πτυχίου τους ή του ακαδημαϊκού τους  τίτλου . Τα κοινά αυτά προγράμματα θα μπορούσαν να περιλαμβάνουν, ενδεχομένως, μια ολοκληρωμένη περίοδο προπαρασκευής για την ξένη γλώσσα καθώς επίσης και συνεργασία διδακτικού και διοικητικού προσωπικού, με σκοπό την προετοιμασία των απαιτούμενων  προϋποθέσεων για την ανταλλαγή φοιτητών και την αμοιβαία αναγνώριση των περιόδων φοίτησης στο εξωτερικό . Στο μέτρο του δυνατού, η γλωσσική αυτή προετοιμασία θα πρέπει να έχει αρχίσει στη χώρα προέλευσης πριν από την αναχώρηση του φοιτητή .  Θα δίδεται προτεραιότητα στα προγράμματα που προβλέπουν μια ολοκληρωμένη και πλήρως αναγνωρισμένη περίοδο σπουδών σε άλλο κράτος μέλος . Για κάθε κοινό πρόγραμμα, κάθε συμμετέχον πανεπιστήμιο θα λαμβάνει ενίσχυση μέχρι ενός ετήσιου ανώτατου ορίου 25^000  Ecu για μια τριετία το πολύ, αρχικά, η οποία θα υπόκειται σε τακτική αναθεώρηση .  2 . ^Θα χορηγείται, επίσης, ενίσχυση για ανταλλαγές διδακτικού προσωπικού με σκοπό την πραγματοποίηση ολοκληρωμένου διδακτικού έργου σε άλλα κράτη μέλη .  3 . ^Θα χορηγείται, επίσης, ενίσχυση για προγράμματα ανάπτυξης κοινών εκπαιδευτικών προγραμμάτων μεταξύ πανεπιστημίων σε διαφορετικά κράτη μέλη, με σκοπό τη διευκόλυνση της ακαδημαϊκής αναγνώρισης και τη συμβολή, χάρη στην ανταλλαγή εμπειριών, στην  πορεία προς τον εκσυγχρονισμό και τη βελτίωση των τμημάτων σε κοινοτική κλίμακα .  4 . ^Επιπλέον, θα χορηγείται ενίσχυση μέχρι 20^000 Ecu στα πανεπιστήμια τα οποία θα διοργανώνουν εντατικά διδακτικά προγράμματα βραχείας διάρκειας, στα οποία θα συμμετέχουν φοιτητές από πολλά διαφορετικά κράτη μέλη . Η ενέργεια αυτή θα έχει συμπληρωματικό  χαρακτήρα .  5 . ^Εξάλλου, η Κοινότητα θα παρέχει ενίσχυση στα μέλη του διδακτικού και διοικητικού προσωπικού των πανεπιστημίων, για να πραγματοποιούν επισκέψεις σε άλλα κράτη μέλη, προκειμένου να εκπονήσουν προγράμματα κοινών σπουδών με τα πανεπιστήμια αυτών των  κρατών μελών και να κατανοήσουν καλύτερα τα θέματα επαγγελματικής κατάρτισης των συστημάτων τριτοβάθμιας εκπαίδευσης των άλλων κρατών μελών . Θα χορηγούνται επίσης υποτροφίες, προκειμένου το διδακτικό προσωπικό να πραγματοποιεί σειρά εξειδικευμένων  διαλέξεων σε διάφορα κράτη μέλη .  ΕΝΕΡΓΕΙΑ 2  Σύστημα φοιτητικών υποτροφιών στα πλαίσια του προγράμματος ERASMUS 1 . ^Η Κοινότητα θα αναπτύξει περαιτέρω ένα σύστημα απευθείας χρηματοδοτικής ενίσχυσης των φοιτητών πανεπιστημίων, όπως ορίζονται στο άρθρο 1 παράγραφος 2, οι οποίοι φοιτούν για μια περίοδο σπουδών σε άλλο κράτος μέλος . Για τον καθορισμό της συνολικής  δαπάνης για τις ενέργειες 1 και 2 αντίστοιχα, η Κοινότητα θα λάβει υπόψη της τον αριθμό των φοιτητών που θα ανταλλαγούν στα πλαίσια του ευρωπαϊκού πανεπιστημιακού δικτύου, όπως αυτό θα αναπτύσσεται .  2 . ^Τις φοιτητικές υποτροφίες που χορηγούνται στα πλαίσια του ERASMUS τις διαχειρίζονται οι αρμόδιες αρχές των κρατών μελών . Σε συνάρτηση με την ανάπτυξη του ευρωπαϊκού πανεπιστημιακού δικτύου, χορηγείται σε κάθε κράτος μέλος το ποσό των 200^000 Ecu  κατ' ελάχιστον ( ποσό που αντιστοιχεί σε 100 υποτροφίες περίπου )  το υπολειπόμενο ποσό χορηγείται σε κάθε κράτος μέλος με βάση το συνολικό αριθμό των φοιτητών των πανεπιστημίων, όπως ορίζονται στο άρθρο 1 παράγραφος 2, το συνολικό αριθμό των νέων ηλικίας  18 έως 25 ετών σε κάθε κράτος μέλος, το μέσο κόστος ταξιδίου από τον τόπο του πανεπιστημίου της χώρας καταγωγής του φοιτητή στον τόπο του πανεπιστημίου υποδοχής καθώς και τη διαφορά του κόστους ζωής ανάμεσα στη χώρα του πανεπιστημίου καταγωγής του φοιτητή και στη χώρα  του πανεπιστημίου υποδοχής .  Επιπλέον, η Επιτροπή λαμβάνει τα αναγκαία μέτρα για να εξασφαλίζεται η ισόρροπη συμμετοχή των διαφόρων ειδικοτήτων, για να λαμβάνεται υπόψη η ζήτηση προγραμμάτων και η ροή των φοιτητών καθώς και για να ρυθμίζονται ορισμένα ειδικά προβλήματα, ιδίως δε η  χρηματοδότηση ορισμένων υποτροφιών η διαχείριση των οποίων δεν είναι δυνατόν να γίνεται από τους εθνικούς φορείς λόγω της διάρθρωσης των έκτακτων προγραμμάτων στα οποία αναφέρονται . Το κόστος χρηματοδότησης αυτών των μέτρων δεν πρέπει να υπερβαίνει το 5  % του συνολικού ετήσιου προϋπολογισμού που διατίθεται για φοιτητικές υποτροφίες.  3 . ^Οι αρμόδιες αρχές χορήγησης υποτροφιών των κρατών μελών θα χορηγούν υποτροφίες, ύψους 5^000 Ecu κατ' ανώτατο όριο, για κάθε φοιτητή, για διαμονή ενός έτους, υπό τους εξής όρους :  α) ^οι υποτροφίες προορίζονται να αντισταθμίσουν τις πρόσθετες δαπάνες λόγω της μετακίνησης, δηλαδή τα έξοδα ταξιδιού, τη γλωσσική προετοιμασία, αν χρειάζεται, το υψηλότερο κόστος ζωής στη χώρα υποδοχής ( προστίθενται κατά περίπωση και τα επιπλέον έξοδα  που θα δημιουργήσει στο φοιτητή η διαβίωση μακρυά από τη χώρα καταγωγής του ). Δεν έχουν σκοπό την πλήρη κάλυψη του κόστους των σπουδών στο εξωτερικό  β ) ^οι υποτροφίες θα χορηγούνται κατά προτεραιότητα στους φοιτητές που παρακολουθούν μαθήματα εντεταγμένα στο ευρωπαϊκό πανεπιστημιακό δίκτυο, όπως αυτό ορίζεται στην ενέργεια 1, καθώς και στους φοιτητές που συμμετέχουν στο ευρωπαϊκό σύστημα ακαδημαϊκών  μονάδων μεταφερόμενων σε όλη την Κοινότητα ( European Community Course Credit Transfer System - ECTS ), όπως αυτό ορίζεται στην ενέρ - γεια 3 . Θα χορηγούνται, επίσης, υποτροφίες σε άλλους φοιτητές που παρακολουθούν μαθήματα σε άλλο κράτος μέλος εκτός δικτύου, αλλά για τους οποίους έχουν γίνει ειδικοί διακανονισμοί, υπό τον όρο ότι καλύπτουν τα κριτήρια επιλεξιμότητας  γ ) οι υποτροφίες θα χορηγούνται μόνον αν η περίοδος σπουδών σε άλλο κράτος μέλος αναγνωρίζεται πλήρως από το πανεπιστήμιο προέλευσης του φοιτητή . Εντούτοις, κατ' εξαίρεση θα χορηγούνται υποτροφίες αν η περίοδος σπουδών σε άλλο κράτος μέλος αναγνωρίζεται  πλήρως από το πανεπιστήμιο που απονέμει τον τίτλο σπουδών στο εν λόγω κράτος μέλος, με την προϋπόθεση ότι ο διακανονισμός αυτός περιλαμβάνεται σε επιδοτούμενη διαπανεπιστημιακή συμφωνία όπως αυτή ορίζεται στην ενέργεια 1  δ ) το πανεπιστήμιο υποδοχής δεν θα απαιτεί την καταβολή τελών εγγραφής από τους φοιτητές άλλου κράτους μέλους . Κατά περίπτωση, οι υπότροφοι θα εξακολουθούν να καταβάλλουν τα τέλη αυτά στο πανεπιστήμιο προέλευσης  ε ) οι υποτροφίες θα καταβάλλονται για σημαντική περίοδο ακαδημαϊκών σπουδών σε άλλο κράτος μέλος, διάρκειας από τρεις μήνες μέχρι ένα πλήρες ακαδημαϊκό έτος ή για περισσότερο από 12 μήνες στην περίπτωση προγραμμάτων διδασκαλίας κοινών σε μεγάλο βαθμό .  Κανονικά δεν χορηγούνται υποτροφίες για το πρώτο έτος πανεπιστημιακών σπουδών  στ ) όλες οι υποτροφίες ή τα δάνεια που παρέχονται στους φοιτητές στη χώρα τους θα εξακολουθήσουν να καταβάλλονται καθ' ολοκληρίαν κατά τη φοίτησή τους στο πανεπιστήμιο υποδοχής, για την οποία λαμβάνουν υποτροφία στα πλαίσια του προγράμματος ERASMUS .  ΕΝΕΡΓΕΙΑ 3  Μέτρα για την προώθηση της κινητικότητας μέσω της ακαδημαϊκής αναγνώρισης των διπλωμάτων και των περιόδων σπουδών Η Κοινότητα, σε συνεργασία με τις αρμόδιες αρχές των κρατών μελών, θα αναλάβει τις ακόλουθες ενέργειες, για να προωθήσει την κινητικότητα, μέσω της ακαδημαϊκής αναγνώρισης των διπλωμάτων και των περιόδων σπουδών που πραγματοποιούνται σε άλλο κράτος  μέλος :  1 . ^Μέτρα για την προώθηση του ευρωπαϊκού συστήματος ακαδημαϊκών μονάδων μεταφερόμενων σε όλη την Κοινότητα ( ECTS ), σε πειραματική και εθελοντική βάση, προκειμένου να υπάρξει τρόπος μέσω του οποίου φοιτητές, που φοιτούν σε ιδρύματα τριτοβάθμιας  εκπαίδευσης ή κατάρτισης ή έχουν αποφοιτήσει από αυτά, μπορούν να αποκτούν μονάδες αντιστοίχων σπουδών σε πανεπιστήμια άλλων κρατών μελών . ιΕνας περιορισμένος αριθμός υποτροφιών μέχρι 20^000 Ecu θα χορηγείται στα πανεπιστήμια που θα λάβουν μέρος στο  πρότυπο αυτό σύστημα.  2 . ^Μέτρα για την προώθηση, σε κοινοτική κλίμακα, των ανταλλαγών πληροφοριών σχετικά με την ακαδημαϊκή αναγνώριση των αποκτηθέντων διπλωμάτων και των περιόδων σπουδών που έχουν πραγματοποιηθεί σε άλλο κράτος μέλος, και ιδίως χάρη στη μεγαλύτερη ανάπτυξη  του ευρωπαϊκού κοινοτικού δικτύου εθνικών κέντρων πληροφόρησης για την αναγνώριση των διπλωμάτων . Ετήσιες υποτροφίες ύψους μέχρι 20^000 Ecu θα χορηγούνται στα κέντρα για τη διευκόλυνση της ανταλλαγής πληροφοριών, ιδίως μέσω ενός μηχανοργανωμένου  συστήματος ανταλλαγής δεδομένων .  ΕΝΕΡΓΕΙΑ 4  Συμπληρωματικά μέτρα για την προώθηση της κινητικότητας των φοιτητών στην Κοινότητα 1 . ^Τα συμπληρωματικά μέτρα έχουν σκοπό να χρηματοδοτήσουν :  - ενισχύσεις σε ενώσεις και συνδέσμους πανεπιστημίων, διδακτικού προσωπικού, διοικητικού προσωπικού και φοιτητών σε ευρωπαϊκή βάση, με σκοπό, ιδίως, να καταστούν γνωστές στην Κοινότητα οι πρωτοβουλίες σε ειδικούς τομείς της επαγγελματικής κατάρτισης,  - δημοσιεύσεις σχετικά με τις δυνατότητες σπουδών και διδασκαλίας στα άλλα κράτη μέλη ή με τις σημαντικές εξελίξεις και τα νεωτεριστικά πρότυπα της πανεπιστημιακής συνεργασίας στα πλαίσια της Κοινότητας,  - άλλες πρωτοβουλίες με σκοπό την προώθηση της διαπανεπιστημιακής συνεργασίας στον τομέα της επαγγελματικής κατάρτισης εντός της Κοινότητας,  - μέτρα για την προώθηση της πληροφόρησης σχετικά με το πρόγραμμα ERASMUS,  - βραβεία ERASMUS της Ευρωπαϊκής Κοινότητας που θα απονέμονται σε φοιτητές, μέλη του διδακτικού προσωπικού, πανεπιστήμια ή άλλα προγράμματα στα πλαίσια του ERASMUS, που έχουν συμβάλει με αξιοσημείωτο τρόπο στην ανάπτυξη της διαπανεπιστημιακής  συνεργασίας στην Κοινότητα .  2 . ^Το κόστος των μέτρων της ενέργειας 4 δεν θα υπερβαίνει το 5 % των ετήσιων πιστώσεων που προβλέπονται για το πρόγραμμα ERASMUS .


title: Απόφαση (ΕΕ) 2016/566 της Επιτροπής, της 11ης Απριλίου 2016, σχετικά με τη σύσταση διευθύνουσας ομάδας υψηλού επιπέδου για τη διακυβέρνηση του ψηφιακού συστήματος και υπηρεσιών στον τομέα της ναυτιλίας και για την κατάργηση της απόφασης 2009/584/ΕΚ

text:
               12.4.2016

               EL

               Επίσημη Εφημερίδα της Ευρωπαϊκής Ένωσης

               L 96/46

         ΑΠΌΦΑΣΗ (ΕΕ) 2016/566 ΤΗΣ ΕΠΙΤΡΟΠΉΣ
   της 11ης Απριλίου 2016
   σχετικά με τη σύσταση διευθύνουσας ομάδας υψηλού επιπέδου για τη διακυβέρνηση του ψηφιακού συστήματος και υπηρεσιών στον τομέα της ναυτιλίας και για την κατάργηση της απόφασης 2009/584/ΕΚ
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Η Επιτροπή είναι αρμόδια για τη διαχείριση και την ανάπτυξη σε επίπεδο πολιτικής του συστήματος ανταλλαγής ναυτιλιακών πληροφοριών της Ένωσης, συμπεριλαμβανομένων του κεντρικού συστήματος SafeSeaNet, του συστήματος CleanSeaNet και των σχετικών συνιστωσών του συστήματος ευρείας εμβέλειας αναγνώρισης και εντοπισμού πλοίων (LRIT), για την ενοποίηση και τη διαλειτουργικότητά τους και για την εποπτεία του συστήματος SafeSeaNet σε συνεργασία με τα κράτη μέλη.

               (2)

               Το παράρτημα III της οδηγίας 2002/59/ΕΚ του Ευρωπαϊκού Κοινοβουλίου και του Συμβουλίου (1) προβλέπει στο σημείο 2.2 τη σύσταση διευθύνουσας ομάδας υψηλού επιπέδου για τα θέματα που αναφέρονται στο εν λόγω παράρτημα. Η διευθύνουσα ομάδα συστάθηκε με την απόφαση 2009/584/ΕΚ (2).

               (3)

               Μετά την τροποποίηση του παραρτήματος III σημείο 2.2 της οδηγίας 2002/59/ΕΚ με την οδηγία 2014/100/ΕΕ της Επιτροπής (3), ο κανόνας αυτός προβλέπει ορισμένες νέες ως προς την υφιστάμενη κατάσταση εργασίες υποστήριξης της διαχείρισης και της διακυβέρνησης του συστήματος και των ενοποιημένων υπηρεσιών. Στην πράξη αυτό καθιστά επίσης δυνατή την περαιτέρω βελτίωση της διακυβέρνησης και ομάδων που ήδη υφίστανται, ώστε να μειωθεί ο διοικητικός φόρτος και να απλουστευθούν οι υποχρεώσεις υποβολής εκθέσεων.

               (4)

               Επομένως, είναι αναγκαίο όσον αφορά την απόφαση της Επιτροπής για τη σύσταση της διευθύνουσας ομάδας υψηλού επιπέδου να προβλεφθεί επικαιροποιημένη δέσμη εργασιών.

               (5)

               Είναι επίσης σκόπιμο να ανατεθούν στη διευθύνουσα ομάδα υψηλού επιπέδου ορισμένες άλλες εργασίες οι οποίες συνδέονται στενά με εκείνες που προβλέπονται στην οδηγία 2002/59/ΕΚ και ανταποκρίνονται στην εμπειρογνωσία της ομάδας. Συνεπώς, η ομάδα πρέπει να επικουρεί την Επιτροπή στην εκπλήρωση του έργου της σύμφωνα με το άρθρο 3 παράγραφος 2 της οδηγίας 2010/65/ΕΕ του Ευρωπαϊκού Κοινοβουλίου και του Συμβουλίου (4), ήτοι στη δημιουργία και τη διατήρηση συνεργασίας με την(τις) ομάδα(ες) εμπειρογνωμόνων και στην ενίσχυση της υπάρχουσας συνεργασίας μεταξύ όλων των σχετικών αρμοδίων αρχών των κρατών μελών, στην παρακολούθηση της διασύνδεσης και της διαλειτουργικότητας του συστήματος, και πρέπει επίσης να προωθεί την ανταλλαγή πείρας και ορθών πρακτικών με όλους τους ενδιαφερόμενους, συμπεριλαμβανομένων των εμπλεκόμενων φορέων του κλάδου.

               (6)

               Κρίνεται επίσης αναγκαίο να ληφθούν υπόψη οι εξελίξεις και τα επιτεύγματα της τεχνολογίας, όπως και τα στρατηγικής σημασίας θέματα που σχετίζονται με τη μελλοντική εξέλιξη του συστήματος, με βάση ιδίως τη στήριξη και τη διευκόλυνση του ευρωπαϊκού χώρου θαλάσσιων μεταφορών χωρίς σύνορα και άλλων συναφών πολιτικών και νομοθεσίας της Ένωσης. Αυτό μπορεί να αποβεί χρήσιμο και στην ανάπτυξη της εθελούσιας διαδικασίας για κοινό περιβάλλον ανταλλαγής πληροφοριών (CISE).

               (7)

               Σύμφωνα με το παράρτημα III σημείο 2.2 της οδηγίας 2002/59/ΕΚ, η διευθύνουσα ομάδα υψηλού επιπέδου πρέπει να απαρτίζεται από αντιπροσώπους των κρατών μελών και της Επιτροπής. Θα προεδρεύει αυτής αντιπρόσωπος της Επιτροπής. Για λόγους συνέχειας, είναι σκόπιμο τα νυν μέλη που έχουν διοριστεί σύμφωνα με την απόφαση 2009/584/ΕΚ να παραμείνουν μέχρι το τέλος της θητείας τους.

               (8)

               Ο Ευρωπαϊκός Οργανισμός για την Ασφάλεια στη Θάλασσα (EMSA) είναι αρμόδιος για την τεχνική υλοποίηση του συστήματος ανταλλαγής ναυτιλιακών πληροφοριών της Ένωσης, σε συνεργασία με τα κράτη μέλη και την Επιτροπή, σύμφωνα με την οδηγία 2002/59/ΕΚ, και για τη στήριξη των κρατών μελών στην εφαρμογή της οδηγίας 2010/65/ΕΕ, διευκολύνοντας ιδίως την ηλεκτρονική διαβίβαση δεδομένων μέσω του SafeSeaNet, σύμφωνα με τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου (5)· πρέπει, ως εκ τούτου, να συμμετέχει μόνιμα στις εργασίες της διευθύνουσας ομάδας υψηλού επιπέδου.

               (9)

               Πρέπει να καθοριστούν κανόνες σχετικά με τη δημοσιοποίηση πληροφοριών από τα μέλη της ομάδας.

               (10)

               Η επεξεργασία των προσωπικών δεδομένων πρέπει να γίνεται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (6).

               (11)

               Η απόφαση 2009/584/ΕΚ πρέπει να καταργηθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο
   Η διευθύνουσα ομάδα υψηλού επιπέδου για τη διακυβέρνηση του ψηφιακού ναυτιλιακού συστήματος και υπηρεσιών στον τομέα της ναυτιλίας (εφεξής «η Ομάδα»).
   Άρθρο 2
   Καθήκοντα
   Τα καθήκοντα της Ομάδας, με την επιφύλαξη της κυριότητας των δεδομένων από τα κράτη μέλη, είναι:

               α)

               όπως ορίζεται στο σημείο 2.2 του παραρτήματος III της οδηγίας 2002/59/ΕΚ·

               β)

               να επικουρεί την Επιτροπή στην εκπλήρωση του έργου της σύμφωνα με το άρθρο 3 παράγραφος 2 της οδηγίας 2010/65/ΕΕ, και ιδίως να βοηθά στη δημιουργία τεχνικών μηχανισμών για την εναρμόνιση και τον συντονισμό των διατυπώσεων υποβολής εκθέσεων εντός της Ένωσης, στην ενοποίηση, την επαναχρησιμοποίηση και την ανταλλαγή των πληροφοριών που υποβάλλονται στο σύστημα, ώστε να καταστεί δυνατή η άπαξ υποβολή εκθέσεων και να υποστηριχθεί κατά τον τρόπο αυτόν η απλούστευση του ευρωπαϊκού χώρου θαλάσσιων μεταφορών χωρίς σύνορα·

               γ)

               να δημιουργήσει και να διατηρεί συνεργασία με ομάδα(-ες) εμπειρογνωμόνων για συγκεκριμένες εργασίες που αφορούν την εκμετάλλευση, τη χρήση και τη λειτουργία του συστήματος ανταλλαγής ναυτιλιακών πληροφοριών της Ένωσης, της εθνικής ενιαίας θυρίδας, του εθνικού SafeSeaNet ή άλλων ηλεκτρονικών συστημάτων και της διαλειτουργικότητάς τους, σύμφωνα με τους όρους που θέτει η Ομάδα·

               δ)

               να αποκαταστήσει τη συνεργασία μεταξύ των φορέων των κρατών μελών και της Επιτροπής σχετικά με:

                           —

                           το άρθρο 23 της οδηγίας 2002/59/ΕΚ,

                           —

                           θέματα που αφορούν τους όρους χρήσης του συστήματος και των ολοκληρωμένων ναυτιλιακών υπηρεσιών·

               ε)

               να παρακολουθεί τη διασύνδεση και τη διαλειτουργικότητα της εθνικής ενιαίας θυρίδας και του συστήματος ανταλλαγής ναυτιλιακών πληροφοριών της Ένωσης, καθώς και άλλων σχετικών ευρωπαϊκών συστημάτων που χρησιμοποιούνται για τη διαχείριση των πληροφοριών·

               στ)

               να προωθεί την ανταλλαγή πείρας και ορθής πρακτικής για τους σκοπούς του άρθρου 20 παράγραφος 3 της οδηγίας 2002/59/ΕΚ.

         Άρθρο 3
   Διαβούλευση
   Η Επιτροπή μπορεί να συμβουλεύεται την Ομάδα για κάθε θέμα που άπτεται των καθηκόντων της σύμφωνα με το άρθρο 2 και την τεχνική εκμετάλλευση των τρέχουσας και της μελλοντικής εξέλιξης της ενιαίας θυρίδας, του συστήματος ανταλλαγής ναυτιλιακών πληροφοριών της Ένωσης, τόσο σε κεντρικό όσο και σε αποκεντρωμένο επίπεδο, καθώς και για τη σφαιρική συμβολή της στην παρακολούθηση και την εποπτεία της ναυτιλίας για τους στόχους και τους σκοπούς που καθορίζονται στην οδηγία 2002/59/ΕΚ και στην οδηγία 2010/65/ΕΕ.
   Άρθρο 4
   Διορισμός των μελών
   1.   Η Ομάδα απαρτίζεται από αντιπροσώπους των κρατών μελών και της Επιτροπής.
   2.   Τα μέλη της Ομάδας που θα οριστούν από την Επιτροπή είναι ανώτεροι υπάλληλοι.
   3.   Κάθε κράτος μέλος ορίζει το πολύ δύο μέλη και αντίστοιχο αριθμό αναπληρωματικών μελών. Τα αναπληρωματικά μέλη διορίζονται με τους ίδιους όρους όπως τα μέλη· τα αναπληρωματικά μέλη αντικαθιστούν αυτεπάγγελτα τα μέλη που απουσιάζουν ή κωλύονται. Τα μέλη και τα αναπληρωματικά μέλη είναι ανώτεροι υπάλληλοι.
   4.   Τα νυν μέλη της διευθύνουσας ομάδας υψηλού επιπέδου για το σύστημα SafeSeaNet παραμένουν μέχρι τη λήξη της θητείας τους σύμφωνα με το άρθρο 3 παράγραφος 2 της απόφασης 2009/584/ΕΚ.
   5.   Η θητεία των μελών που διορίζονται σύμφωνα με την παράγραφο 3 είναι διάρκειας τριών ετών. Τα μέλη ασκούν τα καθήκοντά τους μέχρι την αντικατάστασή τους ή τη λήξη της θητείας τους. Η θητεία τους είναι ανανεώσιμη.
   6.   Τα μέλη που δεν είναι πλέον σε θέση να συμβάλουν αποτελεσματικά στις αποφάσεις της Ομάδας, παραιτούνται ή δεν πληρούν τους όρους που προβλέπονται στην παράγραφο 3 του παρόντος άρθρου, ή του άρθρου 339 της Συνθήκης, επιτρέπεται να αντικαθίστανται για το υπόλοιπο της θητείας τους.
   7.   Στις συνεδριάσεις της Ομάδας παρίσταται ως παρατηρητής αντιπρόσωπος του Ευρωπαϊκού Οργανισμού για την Ασφάλεια στη Θάλασσα (EMSA). Ο EMSA εκπροσωπείται σε υψηλό επίπεδο.
   8.   Οι εκπρόσωποι των χωρών της ΕΖΕΣ που είναι συμβαλλόμενα μέρη της συμφωνίας για τον Ευρωπαϊκό Οικονομικό Χώρο επιτρέπεται να παρίστανται ως παρατηρητές στις συνεδριάσεις της Ομάδας.
   9.   Η συλλογή, η επεξεργασία και η δημοσίευση των δεδομένων προσωπικού χαρακτήρα πραγματοποιούνται σύμφωνα με τον κανονισμό (ΕΚ) αριθ. 45/2001.
   Άρθρο 5
   Λειτουργία
   1.   Της ομάδας προεδρεύει εκπρόσωπος της Επιτροπής.
   2.   Ο εκπρόσωπος της Επιτροπής που προεδρεύει της Ομάδας μπορεί να ζητήσει τη συμμετοχή στη συζήτηση της Ομάδας ή υποομάδας εμπειρογνωμόνων, ειδικών σε θέμα της ημερήσιας διάταξης, εφόσον αυτό κρίνεται σκόπιμο ή απαραίτητο. Πέραν αυτού, ο εκπρόσωπος της Επιτροπής δύναται να παρέχει την ιδιότητα του παρατηρητή σε άτομα, οργανώσεις κατά την έννοια του κανόνα 8 παράγραφος 3 των οριζόντιων κανόνων για τις ομάδες εμπειρογνωμόνων, και σε υποψήφιες για ένταξη χώρες.
   3.   Τα μέλη και οι εκπρόσωποι, καθώς και οι προσκεκλημένοι εμπειρογνώμονες και παρατηρητές, συμμορφώνονται με τις υποχρεώσεις τήρησης του επαγγελματικού απορρήτου που ορίζουν οι Συνθήκες και οι εκτελεστικοί κανόνες τους, καθώς και με τους κανόνες ασφάλειας της Επιτροπής όσον αφορά την προστασία διαβαθμισμένων πληροφοριών της ΕΕ, όπως ορίζονται στις αποφάσεις της Επιτροπής (ΕΕ, Ευρατόμ) 2015/443 (7) και 2015/444 (8). Σε περίπτωση αθέτησης των εν λόγω υποχρεώσεων, η Επιτροπή μπορεί να λάβει όλα τα κατάλληλα μέτρα.
   4.   Η Ομάδα συνεδριάζει κατά κανόνα στους χώρους της Επιτροπής. Η Επιτροπή παρέχει γραμματειακή υποστήριξη στην Ομάδα. Στις συνεδριάσεις της Ομάδας δύνανται να παρίστανται και άλλοι υπάλληλοι της Επιτροπής για τους οποίους οι σχετικές εργασίες της Ομάδας παρουσιάζουν ενδιαφέρον.
   5.   Η Ομάδα καταρτίζει τον εσωτερικό κανονισμό της με βάση τους πρότυπους διαδικαστικούς κανόνες για τις ομάδες εμπειρογνωμόνων που έχει θεσπίσει η Επιτροπή.
   6.   Όλα τα συναφή έγγραφα (όπως ημερήσιες διατάξεις, πρακτικά και παρατηρήσεις των συμμετεχόντων) καθίστανται διαθέσιμα είτε στο μητρώο των ομάδων εμπειρογνωμόνων είτε μέσω συνδέσμου του μητρώου που παραπέμπει σε ειδικό ιστότοπο όπου διατίθενται πληροφορίες. Οι εξαιρέσεις από τη δημοσίευση διέπονται από τον κανονισμό (ΕΚ) αριθ. 1049/2001 (9) του Ευρωπαϊκού Κοινοβουλίου και του Συμβουλίου.
   Άρθρο 6
   Έξοδα συνεδριάσεων
   1.   Οι συμμετέχοντες στις δραστηριότητες της Ομάδας δεν αμείβονται για τις υπηρεσίες που παρέχουν.
   2.   Τα έξοδα ταξιδιού και διαμονής των συμμετεχόντων στις δραστηριότητες της Ομάδας επιστρέφονται από την Επιτροπή σύμφωνα με τις ισχύουσες διατάξεις της Επιτροπής.
   3.   Τα εν λόγω έξοδα καλύπτονται εντός των ορίων των διαθέσιμων προς τον σκοπό αυτό πιστώσεων, στο πλαίσιο της ετήσιας διαδικασίας κατανομής των πόρων.
   Άρθρο 7
   Κατάργηση
   Η απόφαση 2009/584/ΕΚ καταργείται.
   Άρθρο 8
   Η παρούσα απόφαση αρχίζει να ισχύει την επομένη της δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 11 Απριλίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  Οδηγία 2002/59/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για τη δημιουργία κοινοτικού συστήματος παρακολούθησης της κυκλοφορίας των πλοίων και ενημέρωσης και την κατάργηση της οδηγίας 93/75/ΕΟΚ του Συμβουλίου (ΕΕ L 208 της 5.8.2002, σ. 10).

      (2)  Απόφαση 2009/584/ΕΚ της Επιτροπής, της 31ης Ιουλίου 2009, σχετικά με τη συγκρότηση της διευθύνουσας ομάδας υψηλού επιπέδου για το σύστημα SafeSeaNet (ΕΕ L 201 της 1.8.2009, σ. 63).

      (3)  Οδηγία 2014/100/ΕΕ της Επιτροπής, της 28ης Οκτωβρίου 2014, σχετικά με την τροποποίηση της οδηγίας 2002/59/ΕΚ του Ευρωπαϊκού Κοινοβουλίου και του Συμβουλίου για τη δημιουργία κοινοτικού συστήματος παρακολούθησης της κυκλοφορίας των πλοίων και ενημέρωσης (ΕΕ L 308 της 29.10.2014, σ. 82).

      (4)  Οδηγία 2010/65/ΕΕ του Ευρωπαϊκού Κοινοβουλίου και του Συμβουλίου, της 20ής Οκτωβρίου 2010, σχετικά με τις διατυπώσεις υποβολής δηλώσεων για τα πλοία κατά τον κατάπλου ή/και απόπλου από λιμένες των κρατών μελών και για την κατάργηση της οδηγίας 2002/6/ΕΚ (ΕΕ L 283 της 29.10.2010, σ. 1).

      (5)  Κανονισμός (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με τη σύσταση ευρωπαϊκού οργανισμού για την ασφάλεια στη θάλασσα (ΕΕ L 208 της 5.8.2002, σ. 1).

      (6)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (7)  Απόφαση (ΕΕ, Ευρατόμ) 2015/443 της Επιτροπής, της 13ης Μαρτίου 2015, σχετικά με την ασφάλεια στην Επιτροπή (ΕΕ L 72 της 17.3.2015, σ. 41).

      (8)  Απόφαση (ΕΕ, Ευρατόμ) 2015/444 της Επιτροπής, της 13ης Μαρτίου 2015, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 72 της 17.3.2015, σ. 53).

      (9)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43).


title: 2011/356/ΕΕ: Απόφαση του Συμβουλίου, της 10ης Ιουνίου 2011 , για τον διορισμό στην Επιτροπή των Περιφερειών πέντε τακτικών μελών και τριών αναπληρωματικών μελών από τη Σλοβενία

text:
               21.6.2011

               EL

               Επίσημη Εφημερίδα της Ευρωπαϊκής Ένωσης

               L 161/24

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 10ης Ιουνίου 2011
   για τον διορισμό στην Επιτροπή των Περιφερειών πέντε τακτικών μελών και τριών αναπληρωματικών μελών από τη Σλοβενία
   (2011/356/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Κοινότητας, και ιδίως το άρθρο 305,
   Έχοντας υπόψη την πρόταση της σλοβενικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Πέντε θέσεις τακτικών μελών της Επιτροπής των Περιφερειών έμειναν κενές λόγω της λήξης της θητείας του κ. Aleš ČERIN, της κ. Irena MAJCEN, της κ. Jasmina VIDMAR, του κ. Franci VOVK και του κ. Anton Tone SMOLNIKAR. Τρεις θέσεις αναπληρωματικών μελών της Επιτροπής των Περιφερειών έμειναν κενές κατόπιν της λήξης της θητείας του κ. Jure MEGLIČ, του κ. Siniša GERMOVŠEK και της κ. Darja DELAČ FELDA,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών, για το εναπομένον διάστημα της θητείας, ήτοι έως τις 25 Ιανουαρίου 2015:

               α)

               ως τακτικά μέλη:

                           —

                           κ. Peter BOSSMAN, župan občin Piran

                           —

                           κ. Mitja MERŠOL, član občinskega sveta MO Ljubljana

                           —

                           κ. Andreja POTOČNIK, podžupanja občine Tržič

                           —

                           Δρ. Ivan ŽAGAR, župan občine Slovenska Bistrica

                           —

                           κ. Barbara ŽGAJNER TAVŠ, podžupanja občine Trbovlje

                     και

               β)

               ως αναπληρωματικά μέλη:

                           —

                           κ. Ladislava FURLAN, podžupanja občine Logatec

                           —

                           κ. Anton KOKALJ, član občinskega sveta občine Vodice

                           —

                           κ. Tanja VINDIŠ FURMAN, članica občinskega sveta MO Maribor.

         Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 10 Ιουνίου 2011.

            Για το Συμβούλιο

            Ο Πρόεδρος

         FELLEGI T.

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.